ເດັກນ້ອຍທາຣົກ ແມ່ນຜູ້ເຄາະຮ້າຍຄົນທຳອິດ ທີ່ເສັຽຊີວິດ ຍ້ອນໄຂ້ຫວັດໝູ ໃນສະຫະຣັດ
ຂ່າວສຳຄັນອື່ນໆ: ການເຂົ້າຮັບຕຳແໜ່ງຂອງທ່ານໂອບາມາ ຮອດຂີດໝາຍ 100 ມື້; ເກົາຫລີເໜືອຂູ່ ຈະທົດລອງ ນິວເຄລັຽແລະລູກສອນໄຟ; ໃຕ້ຫວັນໄດ້ຮັບການເຊື້ອເຊີ
ເຈົ້າໜ້າທີ່ສາທາຣະນະສຸກຂອງ ສະຫະຣັດ ໄດ້ແຈ້ງໃຫ້ຊາບກ່ຽວກັບການເສັຽ ຊີວິດລາຍທຳອິດ ໃນສະຫະຣັດຍ້ອນໄຂ້ຫວັດໝູ ທີ່ກຳລັງລະບາດຢູ່ໃນເວລານີ້ DR RICHARD BESSER ຮັກສາການ ຜູ້ອຳນວຍການ ສູນກາງ ຄວບຄຸມແລະປ້ອງກັນ ພະຍາດ ຂອງສະຫະຣັດ ໃຫ້ການ ຢືນຢັນ ຕໍ່ໂທຣະພາບ CNN ໃນຕອນເຊົ້າມື້ນີ້ວ່າ ຜູ້ເຄາະຮ້າຍ ແມ່ນເດັກນ້ອຍ ອາຍຸ 23 ເດືອນ ຢູ່ຣັດເທັກຊັສ ທີ່ມີຊາຍແດນ ຕິດກັບ ພາກເໜືອ ຂອງເມັກຊິໂກ ນີ້ແມ່ນ ລາຍງານ ການເສັຽຊີວິດ ກໍຣະນີທຳອິດ ຍ້ອນ ໄຂ້ຫວັດໝູ ຢູ່ນອກ ປະເທດ ເມັກຊິໂກ ບ່ອນທີ່ ຈຳນວນ ພວກເສັຽຊີວິດໄດ້ມີເຖິງ 159 ຄົນແລ້ວ ຣັຖມຸນຕຣີ ສາທາ ຣະນະສຸກ ເມັກຊິໂກ ທ່ານ JOSECORDOVA ກ່າວຕໍ່ ພວກນັກຂ່າວ ໃນຕອນແລງ ວານນີ້ວ່າ ມີ 26 ກໍຣະນີ ໄດ້ຮັບການຢືນຢັນວ່າ ເປັນໂຣກ ໄຂ້ຫວັດໝູ ຮວມທັງ 7 ຄົນ ທີ່ເສັຽຊີວິດ ທ່ານກ່າວວ່າມີ 1300 ກວ່າຄົນ ຍັງມີອາການ ຕິດເຊື້ອ ໄຂ້ຫວັດໝູ ທີ່ຍັງຮັບ ການປິ່ນປົວທີ່ໂຮງໝໍ ໃນເວລານີ້ ຈຳນວນ ພວກທີ່ເປັນ ໄຂ້ຫວັດໝູ ໃນສະຫະຣັດ ໄດ້ເພີ້ມຂຶ້ນເປັນຢ່າງນ້ອຍ 65 ຄົນ ເຈົ້າໜ້າທີ່ ທີ່ນະຄອນ ນິວຢອກ ກ່າວໃນ ມື້ວານນີ້ວ່າການລະບາດ ຂອງໄຂ້ຫວັດໝູ ທີ່ນັ້ນ ອາດຈະ ແຜ່ລາມ ອອກໄປ ນອກໂຮງຮຽນ ກະກຽມຂອງກາໂຕລິກ ບ່ອນທີ່ ພວກນັກຮຽນ ຫລາຍສິບຄົນ ໄດ້ລົ້ມປ່ວຍ ຫລັງຈາກ ເດີນທາງກັບຄືນມາ ແຕ່ເມັກຊິໂກ ປະທານາທິບໍດີສະຫະ ຣັດ ທ່ານ BARACK OBAMA ສລອງການ ເຂົ້າຮັບຕຳແໜ່ງ ຄົບຮອບ 100 ມື້ ໃນວັນພຸດ ມື້ນີ້ ດ້ວຍເຫດການ ທີ່ສຳຄັນ 2ຢ່າງ ທີ່ແນໃສ່ ເພື່ອເນັ້ນໜັກ ໃຫ້ເຫັນ ເຖິງຄວາມສຳເຣັດ ຂອງ ຣັຖບານທ່ານ ທ່ານOBAMA ຈະຈັດ ກອງປະຊຸມ ທາວຮອລລ໌ ທີ່ນະຄອນ ST LOUIS ຣັດ MISSOURI ຊຶ່ງມີທ່າທາງວ່າ ຢູ່ທີ່ນັ້ນ ທ່ານຈະຊຸກຍູ້ ກ່ຽວກັບ ໂຄງການ ລິເລີ້ມ ຂອງທ່ານທາງດ້ານ ເສຖກິດ ການປິ່ນປົວ ພະຍາບານ ຕລອດທັງ ບັນຫາອື່ນໆ ຫລັງຈາກນັ້ນປະທານາທິບໍດີ OBAMA ກໍຈະເດີນທາງ ກັບມາ ຍັງທຳນຽບຂາວ ເພື່ອທຳການ ຖແລງຂ່າວຕໍ່ປະເທດຊາດ ທ່ານ OBAMA ໄດ້ດຳເນີນການ ກ່ຽວກັບ ໂຄງການ ທີ່ມີ ຄວາມທະເຍີທະຍານ ນັບແຕ່ໄດ້ ເຂົ້າຮັບ ຕຳແໜ່ງ ເປັນປະທາ ນາທິບໍດີ ອະເມຣິກັນ ເຊື້ອສາຍອາຟຣິກາ ຄົນທຳອິດ ຂອງສະຫະຣັດ ໃນວັນທີ 20 ມັງກອນ ປີນີ້ ທ່ານໄດ້ ຊຸກຍູ້ໃຫ້ມີການ ຮັບຮອງເອົາ ແຜນການ ກະຕຸກຊຸກຍູ້ ເສຖກິດ ມູນຄ່າ 787 ພັນລ້ານ ໂດລາແລະນຳສເນີ ຂໍ້ລິເລີ້ມໃໝ່ ຫລາຍໆຂໍ້ ເພື່ອກອບກູ້ ອຸສາຫະກັມ ການເງິນ ແລະຣົດໂອໂຕ ທີ່ມີບັນຫາ ຂອງສະຫະຣັດ ໃນຂົງເຂດ ວຽກງານ ດ້ານຄວາມໝັ້ນຄົງ ແຫ່ງຊາດ ແລະນະໂຍບາຍ ການຕ່າງປະເທດນັ້ນ ປະທານາທິບໍດີ OBAMA ໄດ້ສັ່ງໃຫ້ປິດ ສະຖານທີ່ຄຸມຂັງ ພວກກໍ່ການຮ້າຍ ທີ່ອ່າວ GUANTANAMO ທີ່ເກາະຄິວບາ ແລະປ່ຽນ ວິທີການເຮັດສົງຄາມ ຂອງ ສະຫະຣັດ ໃນອີຣັກ ແລະ ອັຟການິສຖານ ເກົາຫລີເໜືອ ຂົ່ມຂູ່ວ່າ ຈະທຳການ ທົດລອງ ນິວເຄລັຽແລະຍິງ ລູກສອນໄຟ ຂີປະນາວຸດ ຂ້າມທະວີບ ຖ້າສະພາ ຄວາມໝັ້ນຄົງ ອົງການ ສະຫະປະຊາຊາດ ບໍ່ຂໍ ຂະມາໂທດ ທີ່ໄດ້ ຕຳໜິ ຕິຕຽນ ການຍິງ ຈະຣວດ ທີ່ເປັນບັນຫາໂຕ້ແຍ້ງ ຂອງພຽງຢາງ ເມື່ອຕົ້ນ ເດືອນນີ້ ຖແລງຂ່າວ ໃນວັນພຸດ ມື້ນີ້ ຂອງກະຊວງ ການຕ່າງປະເທດ ເກົາຫລີເໜືອ ເອີ້ນການຂົ່ມຂູ່ ທີ່ຈະ ທຳການ ທົດລອງລູກສອນໄຟ ໃໝ່ນີ້ວ່າ ເປັນມາຕການ ປ້ອງກັນໂຕ ນອກນັ້ນ ກະຊວງ ການຕ່າງປະເທດເກົາຫລີເໜືອ ຍັງເວົ້າວ່າ ຕົນຈະ ພິຈາຣະນາ ໃນການສ້າງ ໂຮງໄຟຟ້າ ນິວເຄລັຽທີ່ເຕົາແຍກ ໃຊ້ນ້ຳ ທັມມະດາ ແລະເລີ້ມ ພັທນາ ເທັກໂນໂລຈີ ເພື່ອຜລິດ ເຊື້ອໄຟນິວເຄລັຽ ສຳລັບ ໂຮງໄຟຟ້າ ທີ່ວ່ານີ້ ຖ້າຫາກ ບໍ່ມີ ການຂໍ ຂະມາໂທດ ໃນທັນທີ ການຂົ່ມຂູ່ ທີ່ວ່ານີ້ ໄດ້ເພີ້ມ ຄວາມເຂັ້ມຂຸ້ນຂຶ້ນ ໃນການ ປະເຊີນໜ້າ ກັບປະຊາຄົມ ນາໆຊາດ ກ່ຽວກັບ ໂຄງການ ສ້າງອາວຸດ ນິວເຄລັຽ ຂອງ ເກົາຫລີເໜືອທີ່ກຳລັງ ດຳເນີນຢູ່ ໃນເວລານີ້ ນອກນັ້ນ ເກົາຫລີເໜືອ ຍັງໄດ້ທວງໃຫ້ ສະພາຄວາມໝັ້ນຄົງ ຖອນ ທຸກໆມະຕິ ທີ່ມີຕໍ່ ເກົາຫລີເໜືອ ກ່ຽວກັບ ການທົດລອງລູກສອນໄຟ ແລະນິວເຄລັຽ ກ່ອນໜ້ານີ້ ໃຕ້ຫວັນ ກ່າວວ່າ ຕົນໄດ້ຮັບການເຊື້ອເຊີນໃຫ້ເຂົ້າປະກອບ ສ່ວນ ໃນສະພາ ອະນາມັຍໂລກ ຊື່ງເປັນ ອົງກອນ ທີ່ສຳຄັນຂອງອົງການ ອະນາມັຍໂລກນັ້ນ ເປັນ ເທື່ອທຳອິດ ໃນຮອບ ຫລາຍໆ ທົສວັດ ໃນການປະກາດ ມື້ນີ້ ຣັຖມຸນຕຣີ ກະຊວງ ສາທາ ຣະນະສຸກ ໃຕ້ຫວັນ ທ່ານ YEH CHIN-CHUANໄດ້ສະແດງ ກ້ານເຊີນ ຢ່າງເປັນ ທາງການ ທີ່ຕົນໄດ້ຮັບນັ້ນ ຕໍ່ສະຖານີໂທຣະພາບ ໃຕ້ຫວັນ ກ້ານເຊີນ ຈາກ ຜູ້ອຳນວຍການ ອົງການ ອະນາມັຍໂລກ ນາງMARGARET CHAN ເວົ້າວ່າ ໃຕ້ຫວັນ ໄດ້ຖືກ ເຊື້ອເຊີນ ໃຫ້ເຂົ້າຮ່ວມ ສະພາອະນາມັຍໂລກ ໃນຖານະ ຜູ້ສັງເກດການ ພາຍໃຕ້ຊື່ “ຈີນໄທເປ” ຜ່ານມາ ການດຳເນີນຄວາມພະຍາຍາມ ຂອງໃຕ້ຫວັນ ເພື່ອເຂົ້າຮ່ວມ ໃນ ສະພາ ດັ່ງກ່າວ ໄດ້ຖືກ ຂັດຂວາງໂດຍຈີນ ຊຶ່ງເຂົ້າໄປ ນັ່ງໃນ ອົງການ ສະຫະ ປະຊາຊາດ ແທນໃຕ້ຫວັນ ໃນປີ 1971 ຈີນ ຍັງບໍ່ທັນ ໃຫ້ຄວາມເຫັນ ໃດໆ ກ່ຽວກັບການ ເຊື້ອເຊີນ ທີ່ໃຕ້ຫວັນໄດ້ຮັບນີ້ ແຕ່ ເຈົ້າໜ້າທີ່ ອະວຸໂສ ຄົນນຶ່ງ ຂອງຈີນ ທີ່ຮັບຜິດຊອບ ກ່ຽວກັບຄວາມສັມພັນ ກັບໃຕ້ຫວັນ ໄດ້ສະແດງ ຄວາມເຫັນ ໄປໃນແງ່ດີ ກ່ຽວກັບ ການທີ່ໃຕ້ຫວັນ ຈະເຂົ້າຮ່ວມ ໃນກອງປະຊຸມ ຕ່າງໆ ຂອງສະພາ ອົງການ ອະນາມັຍໂລກໃນປີນີ້ ນາຍົກ ຣັຖມຸນຕຣີ ຍີ່ປຸ່ນ ທ່ານ TARO ASO ໄດ້ເດີນທາງ ໄປເຖິງປະເທດຈີນ ໃນວັນພຸດ ມື້ນີ້ ເພື່ອ ທຳການ ຢ້ຽມຢາມເປັນ ເວລາ 2 ມື້ ທີ່ີຄາດວ່າຈະເພັ່ງເລັງ ໃສ່ວິກິຕການ ທາງດ້ານ ການເງິນ ຂອງໂລກ ໄຂ້ຫວັດໝູ ແລະ ການດຳເນີນຄວາມພະ ຍາຍາມ ເພື່ອປົດ ອາວຸດນິວເຄລັຽ ຂອງເກົາຫລີເໜືອ ເຈົ້າໜ້າທີ່ ຍີ່ປຸ່ນກ່າວວ່າ ທ່ານ ASO ມີກຳນົດ ທີ່ຈະ ພົບປະ ກັບນາຍົກ ຣັຖມຸນຕຣີຈີນ ທ່ານ WENJIABAO ໃນຕອນບ່າຍ ມື້ນີ້ ແລະ ໃນມື້ອື່ນ ກໍຈະ ພົບປະ ກັບປະທານ ປະເທດຈີນທ່ານ HU JIANTAO ກ່ອນຈະ ເດີນທາງ ກັບຄືນ ປະເທດຍີ່ປຸ່ນ ຍີ່ປຸ່ນ ແລະຈີນເປັນປະເທດ ທີ່ມີເສຖກິດ ໃຫຍ່ເປັນ ອັນດັບ 2 ແລະອັນດັບ 3 ຂອງໂລກ; ສະນັ້ນຈຶ່ງມີ ທ່າທາງວ່າ ບັນຫາຕ່າງໆ ທາງດ້ານ ເສຖກິດ ຈະຄອບງຳ ການເຈຣະຈາ ຫາຣືໃນຄັ້ງນີ້ ພວກເຈົ້າໜ້າທີ່ ຄາດວ່າ ຈະມີການ ສົນທະນາ ຫາຣືກັນ ກ່ຽວກັບຊ່ອງທາງ ທີ່ ທັງສອງຝ່າຍ ສາມາດ ຮັບມືກັບ ຜົນກະທົບ ຕ່າງໆ ຈາກວິກິຕການທາງດ້ານ ເສຖກິດ ຂອງໂລກ ແລະຊ່ອງທາງໃນການ ຮ່ວມມື ທາງດ້ານ ເສຖກິດ ນອກນັ້ນຍັງຄາດວ່າ ເຣື່ອງໄຂ້ຫວັດໝູ ຈະເປັນຫົວຂໍ້ ສຳຄັນ ໃນການ ສົນທະນາ ຫາຣືເຊັ່ນດຽວກັນ ກັບເຣື່ອງ ການສນັບສນຸນ ຂອງຍິ່ປຸ່ນ ຕໍ່ໂຄງການ ປົກປ້ອງສະພາບ ແວດລ້ອມ ໃນຈີນ ກອງທັບ ປາກິສຖານ ກ່າວວ່າ ກຳລັງ ຂອງຕົນ ໄດ້ເຂົ້າ ຄວບຄຸມ ຫົວເມືອງສຳຄັນ ແຫ່ງນຶ່ງ ໃນພາກ ຕາເວັນຕົກ ສຽງເໜືອ ໃນວັນພຸດ ມື້ນີ້ ໃນລະຫວ່າງການປະຕິບັດງານ ເພື່ອຂັບໄລ່ ພວກຫົວຮຸນ ແຮງທາລີບານ ອອກໄປ ຈາກເຂດ ດັ່ງກ່າວ ເຈົ້າໜ້າທີ່ ກ່າວວ່າ ທະຫານ ຣັຖບານ ໄດ້ເຂົ້າ ຢຶດເອົາ ເມືອງ DAGGAR ຊຶ່ງເປັນຫົວເມືອງ ສຳຄັນ ໃນເຂດ BUNER ທີ່ຕັ້ງ 100 ຫລັກ ກິໂລແມັດ ຫ່າງຈາກ ນະຄອນຫລວງISLAMABAD ວັນພຸດ ມື້ນີ້ ແມ່ນມື້ ທີ 2 ໃນການ ບຸກໂຈມຕີ ຄັ້ງໃໝ່ ຂອງທະຫານປາກິສຖານ ຕໍ່ທີ່ຕັ້ງ ຂອງພວກ ທາລີບານ ໃນເຂດ ພູຜາ ດັ່ງກ່າວ ກະຊວງ ປ້ອງກັນປະເທດ ສະຫະຣັດ ໄດ້ສະແດງ ຄວາມຊົມເຊີຍ ຕໍ່ການ ບຸກໂຈມຕີ ຂອງກຳລັງ ປາກິສຖານແຕ່ກໍເວົ້າວ່າ ການທົດສອບ ທີ່ສຳຄັນ ກໍຄືວ່າ ການດຳເນີນ ຄວາມພະຍາຍາມທີ່ວ່ານີ້ ຈະມີ ຄວາມຍືນຍົງ ຫລືບໍ່ ແລະພວກ ຫົວຮຸນແຮງ ໄດ້ຮັບ ການປລາຊັຍຢ່າງແທ້ຈິງບໍ? ເຊີນຟັງຂ່າວລາຍລະອຽດ ໂດຍຄລິກບ່ອນສຽງ